บุกจับโรงเชือดเถื่อน ปศุสัตว์เมืองคอนรวบเจ้าของ ยึดซากหมู 
(เครดิตภาพจากเจ้าหน้าที่ปศุสัตว์),ปศุสัตว์เมืองคอนเอาจริง เข้มงวดดำเนินการตามนโยบายอธิบดีฯ บุกจับโรงฆ่าสัตว์เถื่อนในอ.ช้างกลาง ยึดซากหมู 5 ตัว เจ้าของรับสารภาพชำแหละขายตามตลาดนัดต่างๆ ในพื้นที่,วันที่ 27 เม.ย. นายไสว เขียวจันทร์ ปศุสัตว์จังหวัดนครศรีธรรมราช ได้รับการร้องเรียนจากพลเมืองดีว่ามีการแอบลักลอบตั้งโรงฆ่าสัตว์เถื่อนและฆ่าสัตว์โดยไม่ได้รับอนุญาต ที่บ้านเลขที่ 5/2 หมู่ 10 ต.หลักช้าง อ.ช้างกลาง จ.นครศรีธรรมราช ซึ่งเป็นนโยบายของนายอยุทธ์ หรินทรานนท์ อธิบดีกรมปศุสัตว์ ให้เข้มงวดการบังคับใช้กฎหมายในการฆ่าและจำหน่ายเนื้อสัตว์อย่างถูกต้อง,นายไสว จึงพร้อมด้วย นายพงษ์พันธ์ ธรรมมา สัตวแพทย์อาวุโส นายยงยศ ศรีปากแพรก หน.ด่านกักกันสัตว์นครศรีธรรมราช นายพิชัย วัฒนาวานิชกูล นายสัตวแพทย์ชำนาญการพิเศษ สนง.ปศุสัตว์เขต 8 นำกำลังเจ้าหน้าที่ปศุสัตว์ จ.นครศรีธรรมราช กว่า 10 นาย เดินทางไปตรวจสอบที่บ้านเลขที่ดังกล่าว พบคนงานกำลังฆ่าชำแหละซากหมูจำนวน 5 ตัวอยู่ในบริเวณบ้าน,เจ้าหน้าที่ ได้ขอดูใบอนุญาตฯ จากนายศิธา สำเนากาญจน์ อายุ 35 ปี เจ้าของบ้านที่ยืนอยู่บริเวณบ้านนายศิธา รับว่าเป็นเจ้าของซากหมูชำแหละทั้ง 5 ตัว แต่ไม่มีเอกสารใบอนุญาตมาแสดงกับทางเจ้าหน้าที่ ทางเจ้าหน้าที่จึงจับกุมตัวนายศิธา พร้อมของกลางซากหมู่ชำแหละ 5 ตัว น้ำหนัก 450 กก. มีด 3 เล่ม ขวาน 1 ด้าม คุมตัวนำส่งพนักงานสอบสวน สภ.ช้างกลาง จ.นครศรีธรรมราช ดำเนินคดีนายศิธาในข้อหาตั้งโรงฆ่าสัตว์และฆ่าสัตว์โดยไม่ได้รับอนุญาต,เบื้องต้น นายศิธา ให้การรับสารภาพตลอดข้อกล่าวหาว่าได้แอบลักลอบตั้งโรงฆ่าสัตว์และฆ่าสัตว์โดยไม่ได้รับอนุญาตก่อนส่งขายให้กับแม่ค้าตามตลาดนัดต่างๆ ในพื้นที่มานานแล้วจนมาถูกจนท.ปศุสัตว์จับกุมได้ดังกล่าว ส่วนซากหมูชำแหละของกลางทั้งหมดเจ้าหน้าที่ปศุสัตว์ได้ตรวจยึดเพื่อดำเนินคดีและทำลายซากของกลางตามขั้นตอนต่อไป,นายไสว เขียวจันทร์ ปศุสัตว์จังหวัดนครศรีธรรมราช เผยภายหลังการจับกุมว่าการจับกุมครั้งนี้เป็นไปตามนโยบายของนายอยุทธ์ หรินทรานนท์ อธิบดีกรมปศุสัตว์ ในการบังคับใช้กฎหมายในการฆ่าสัตว์และจำหน่ายเนื้อสัตว์ ทั้งนี้เพื่อความปลอดภัยของผู้บริโภค ได้บริโภคเนื้อสัตว์ที่สะอาดและถูกฆ่าจากโรงฆ่าสัตว์ที่ได้มาตรฐานและได้รับอนุญาตอย่างถูกต้อง,ปัจจุบันใน จ.นครศรีธรรมราช มีโรงฆ่าสัตว์ที่ได้รับอนุญาตถูกต้องตามกฎหมายจำนวน 12 โรง ส่วนโรงฆ่าสัตว์ที่ไม่ถูกกฎหมาย ทางสำนักงานปศุสัตว์นครศรีธรรมราชจะออกกวาดล้างจับกุมอย่างเฉียบขาดเพื่อความปลอดภัยของผู้บริโภคต่อไป นายไสว กล่าว. 
ปศุสัตว์เมืองคอนเอาจริง เข้มงวดดำเนินการตามนโยบายอธิบดีฯ บุกจับโรงฆ่าสัตว์เถื่อนในอ.ช้างกลาง ยึดซากหมู 5 ตัว เจ้าของรับสารภาพชำแหละขายตามตลาดนัดต่างๆ ในพื้นที่ 
โรงฆ่าสัตว์,โรงฆ่าสัตว์เถื่อน,ชำแหละซากสัตว์,ชำแหละหมู,ปศุสัตว์,ปศุสัตว์นครศรีธรรมราช,นครศรีธรรมราช,ช้างกลาง,ข่าว,ไทยรัฐ,ข่าวทั่วไทย,ข่าวภูมิภาค,ไทยรัฐออนไลน์